UČNA PRIPRAVA

PREDMET: RASTLINSKA PRIDELAVA IN REJA ŽIVALI
STOPNJA IZOBRAŽEVANJA: VIŠJA STROKOVNA ŠOLA
LETNIK: 1

TEMA IZ KATALOGA ZNANJ 
· Fiziologija rastlin in gnojenje:
· Informativni cilji:
· študent analizira vpliv gnojenja na rast rastlin,
· študent analizira rezultate analize tal,
· Formativni cilji:
· študent skrbi za zdrav fiziološki razvoj rastlin,
· študent načrtuje harmonično gnojenje,
· Klima in tla:
· Informativni cilj:
· študent analizira klimatske spremembe,
· Formativni cilj: 
· študent organizira zaščito rastlin pred pozebo.

CILJI UČNE URE IN PRIČAKOVANI DOSEŽKI
Na učni uri študentom predstavimo potrebo po uravnoteženi prehrani rastlin. Študente vodimo k dosegi sledečih ciljev:
· spoznajo ključna hranila, kot so dušik, fosfor, kalij, kalcij in magnezij,
· spoznajo znake pomanjkanja posameznega hranila,
· spoznajo način izračunavanja potreb po gnojenju za posamezno hranilo,
· spoznajo pomen prilagajanja na podnebne spremembe,
· spoznajo modele napovedovanja spomladanske pozebe.

Pridobivanje novih znanj in doseganje ciljev je namenjeno sledečim pričakovanim dosežkom:
· izračunavanje konkretnih količin potrebnih gnojil za pokrivanje potreb po gnojenju glede na izbrano kulturo poljščin in pričakovan pridelek,
· prepoznavanje znakov pomanjkanja posameznega hranila glede na vizualne znake rastlin,
· napovedovanje nevarnosti jutranje pozebe glede na konkretne vremenske podatke za konkreten dan.


OPIS DEJAVNOSTI UDELEŽENCEV IZOBRAŽEVANJA
Udeležencem izobraževanja razložim ključne pojme, potrebne za razumevanje snovi o prehrani rastlin in napovedovanju pozebe. Po teoretičnem delu se udeleženci lotijo samostojnega utrjevanja snovi preko spletne učilnice.

V poglavju Uvod v prehrano rastlin« udeleženci poslušajo zvočne posnetke z razlago glavnih značilnosti posameznih hranil, ki jih rastline potrebujejo za svojo rast in razvoj, in sicer za dušik, fosfor, kalij, kalcij in magnezij. 

V poglavju Odziv – Prehrana rastlin morajo udeleženci pravilno razporediti ključna hranila (dušik, fosfor, kalij, kalcij in magnezij) k posameznim trditvam in to objaviti na forumu. 

V poglavju Flashcards morajo udeleženci izobraževanja pravilno prepoznati nekatere vrste vrtnin.

V poglavju Domača naloga – napovedovanje pozebe morajo udeleženci izobraževanja s pomočjo navodil določiti nevarnost jutranje pozebe na podlagi konkretnih vremenskih podatkov tekočega dne. 

V poglavju Kviz – gnojenje morajo udeleženci pravilno odgovoriti na zastavljena vprašanja. 

